钦定古今图书集成/明伦汇编/氏族典/第070卷 > 朱济炫〈美埥 锺镒 奇浈 表栾 知燫 新 慎锺〉
## 钦定古今图书集成/明伦汇编/氏族典/第070卷 > 朱济炫〈美埥 锺镒 奇浈 表栾 知燫 新 慎锺〉

按《名山藏分藩记》：晋恭王子庆成王济炫始生之日，
高帝方御庆成之宴，喜曰：“长封王以号国。”故他王率
系地，而王独号庆成王。成祖时，王数以图书擅给驿
马，被谯让，成祖令诸王子练武他州县，王得潞州护
卫军人玉等为强盗，王不以闻，遣捕曲芘之，坐召还。
王薨，子美埥立，令其总旗诱妓与之奸，奏陞旺为典
仗。有欲告者，王假他事杖死之。二小旗为盗，王隐焉
而奸其妻，为人所告。埥薨，子《锺镒》立。王妃妾可二十
人，四十四，子百六十三，孙五百十，有曾孙当王之身，
子孙百人，多不能相识。王自喜世宗朝，图上家庆。世
宗不悦，曰：“不费吾禄米哉！”王薨，子《奇浈》立。《孝宗》初，王
以长子代父理府事，棰死无辜七人。孝宗冠王诸生
冠，使读书，久之，乃以孝闻。年八十馀薨，子《表栾》立。王
讷好礼，年亦八十馀，子《知燫》立。燫薨，子新先王卒，
长孙慎锺立。